**Р Е Ц Е Н З И Я**

* *За дисертационен труд на тема: „УЧИТЕЛЯТ – МЕДИАТОР МЕЖДУ ТРАДИЦИЯТА И МОДЕРНОСТТА – XX – XX1 век / Етноложко изследване/ „*
* *за присъждане на образователна и научна степен „доктор “на Ася Валентинова Вълчева – редовен докторант по професионално направление - 3.1: „Социология, антропология и науки за културата“ /Етнология / към СУ „ Св. Климент Охридски“ – Исторически факултет*
* *Научен ръководител : професор д-р Мира Маркова*
* *Рецензент: Ирина Колева, проф. д-р - СУ „Св. Климент Охридски”- Исторически факултет: катедра „Етнология“ ., e-mail: ikkoleva@ uni-sofia.bg*
* ***Общо представяне на процедурата и дисертанта***

Рецензията се представя на основание на заповед “ № РД 38-447/ от 19.07. 2023 г., на Ректора на СУ „ Св. Климент Охридски“.

Докторант Ася Вълчева е представила необходимите документи, свързани с процедурата за защита на дисертационния си труд. Тя е приложила: дисертационен труд, разгърнат в обем 145 стандартни за академичен формат страници и приложения – общо 240 страници. Използваната литература включва 115 единици, както следва: 59 източника, от които 44 източници на кирилица и 15 източници на латиница; както и 55 документални и информационни източници.

Текстът в дисертационния труд е онагледен от 10 графики – диаграми и 5 таблици и две фигури по цитиран автор. Приложен е и автореферат. Дисертационният пакет отговаря на изискванията на ЗРАСРБ и правилника за прилагане на ЗРАС, както и правилника за условията и реда за придобиване на научни степени и за заемане на академични длъжности на СУ „Св. Климент Охридски“.

Във формален план дисертационният труд съдържа: увод, три глави, изводи, заключение.

Ася Вълчева е редовен докторант към катедра «Етнология» - Исторически факултет.

Нейният професионален профил е свързан с училищното образование. Работила е като учител по история, обществен възпитател, а в момента е заместник директор по учебната дейност на 109 ОУ «Христо Смирненски»– град София. Заемала е длъжности, като класен ръководител и педагогически съветник. Тази и административна позиция и продължаваща и активна работа, като учител предлага личен рефлексивен поглед по темата на дисертационния и труд.

Бакалавър по етнология. /специализация по Европейска етнология/ на СУ „ Св. Климент Охридски“ – ИФ. Притежава и учителска правоспособност – учител по история. / и други сродни дисциплини/.

Магистър по история. / СУ „Св. Климент Охридски“ – ИФ – МП „ Историко – етнически модели на националната сигурност“. Докторант Вълчева активно партнира на всички инициативи в катедрата. Т. като степента е и образователна, бих искала да споделя и нейното активно участие в процеса на обучение със студентите в няколко курса в следните специалности : „ Етнология и културна антрапология“: “ История и философия“/ и „ История и география“. Поднасяната от нея информация е винаги актуална и на съответното високо технологично дидактическо равнище, какъвто е и образователният маркер на катедра „ Етнология“.

Академичният и профил доказва нейните базисни компетентности в професионалното направление.

Участвала е в проектни дейности по профила на докторантската си програма, в качеството си на: член на гражданско сдружение „ Постоянно образование“ ., социални проекти, като културни международни обмени и организация на дейности на БМЧК (Българския младежки червен кръст), организиране на занимания по интереси с деца на тема „Българска етнология“ по програма „Твоят час“ и други.

По смисъла на изискванията за присъждане на ОНС „ Доктор” е необходимо да се огласи, че докторантката е изпълнила индивидуалният си план за трите години с положителна атестационна оценка.

* ***Актуалност на тематиката***

Дисертационният труд съчетава няколко научни области : етнология, етнопедагогика, антропология на образованието и история на педагогиката и българското образование.

Избраната тема от дисертантката и нейният научен ръководител е актуална и значима.

В съдържателен план предложеният за обсъждане дисертационен труд е синкретичен по своята научна парадигма. Поставя се въпросът за ролята на учителя, като носител на знанието за модериране на индвидуалният процес на обучение и индивидуалният подход при наставничеството в процеса на възпитание на ученика в условията на четвъртата технологична революция. Обсъждат се и рискове, до които може да се стигне, в процеса на образование в контекста на общия изкуствен интелект. Това е едно неизследвано поле в антропологията на възпитанието и етнологията. В този смисъл избраната тема е актуална и значима.

Бидейки учител и заместник директор на образователна институция, докторант Вълчева представя лична рефлексивна техника, което от своя страна е приложен научен принос.

В трета глава на дисертационният труд тя представя срез на образователната картина у нас. Обезпокояващ факт е отсъствието на педагогическо и психологическо знание у учителите, което поставя под въпрос компетентностно – ориентираната роля на учителя. Научната хипотеза доказва, че на този етап не може да бъде осъществен преход към „иновативно образование“ , т. като самият учител няма знание за педагогическа иновация. Това представлява риск и заплаха за конкретния ученик и респективно неговите поведенчески модели в социално – психологически план.

Представено е едно значимо и актуално етноложко изследване

* ***Познаване на проблема***

Докторант Ася Вълчева притежава необходимият опит от организационна и педагогическа дейност в сферата на държавният образователен сектор. Предвид на нейните личностни и професионални компетентности, бих могла да оглася, че тя притежава дидактическа мотивация, отговорност и непрекъснат стремеж за усъвършенстване . Това са важни личностни качества за един учен –изследовател. Налице е синкретизъм между базисните знания в областта на етнологията, възможните проекции в етнопедагогиката и професионалната компетентност на докторантката в качеството си на учител.

Теоретичният анализ е извършен в етноложки план с преход към дискусия, във и към всяка теоретична глава, на дисертационният труд.

* ***Методология на изследването***

Методологията, представена в дисертационния труд е изградена върху етноложки подходи в областта на антропологията на образованието и етнологията, като: рефлексивният, културологичният, аксиологичен и етнопедагогически.

* ***Характеристика и оценка на дисертационния труд и приносите***

Ася Вълчева притежава научно- изследователска компетентност, което е достатъчно основание за придобиване на образователната и научна степен „доктор“.

Дисертационният труд в парадигматично и семантично отношение отговаря на изискванията за присъждане на образователната и научна степен „доктор“. Той е с характеристики на **научно – приложно изследване**.

Безпорно дисертационният труд представлява едно оригинално научно изследване, което ни провокира към рефлексивна картина на изследваните явления.

Езикът и стилът на изложение са ясни и научно обосновани. Свободно се оперира с понятийния научен апарат.

* ***Основните приноси са разгърнати в :***
* ***Теоретичен план :***
* Представяне е срез на рефлексивна картина за ролята на учителя и актуалните установки на обществото спрямо нея.
* Представена е лична рефлексивна педагогическа техника в етноложки план.
* Представен е разработен вариативен диагностичен инструментариум. /по И. Колева/
* Извършен е сравнителен анализ на ценностите на учителя в хоризонталната връзка :“ изток – запад“, на базата на философията на Й. Номура.
* Извършен е етнопедагогически анализ на съвременните програми за образователни – педагогически иновации.
* ***Изследователски / емпиричен/ план:***
* Проведено е теренно етнопедагогическо изследване за потребностите и предразсъдъци на учителя за внедряването на „иновативни образователни програми“.
* Проведени са полуструктурирани интервюта с учители в два блока, относно внедряването на „иновативни образователни програми“ в училищни условия.
* Извършен е диагностичен срез на професионални и личностни компетентности на българския учител за преход към „иновативно образование“ посредством анкетна карта, разпространена онлайн., който и доказва утопичността на предложената идея в национален план.
* Извършен е първичен емпиричен количествен и експертен - качествен анализ на получените резултати от диагностичното изследване.
* ***Преценка на публикациите и личния принос на дисертантанта***

Ася Валентинова Вълчева е автор на три публикации по темата на дисертационният труд. Публикациите са в академични издания / две в сп. Терени/ и една статия на национална конференция, отпечатана в университетски сборник. Те покриват и двете научни области: етнопедагогика и етнология.

Личният принос на докторантката е безспорен. Ася Вълчева е един изграден и опитен изследовател в полето на академичния и държавен образователен сектор, който е развил своите прагматично- ориентирани дейности в научно – изследователски.

Дисертационният труд е собствено проучване, което представя Ася Валентинова Вълчева, като изследовател с висока степен на корелация, спрямо нейните професионални компетентности.

* ***Автореферат***

Авторефератът представя основните научни парадигми, тези и концептуални изводи на извършеното дисертационно изследване. Той отразява от формално и съдържателно гледище пълния текст на докторската дисертация.

* ***Препоръки за бъдещо използване на дисертационните приноси и резултати***

 Позволявам си да препоръчам на докторант Вълчева разработване на научно – обосновани предложения за промяна в професиограмата на съвременния учител, предвид актуализацията на респективната актуализация на ДОС.

Въпросът ми е :„ Моля дискутирайте трите елемента на педагогическата иновация и как те се съотнасят в йерархията на ценостите в разбираните от Вас релации между „ традициона култура и традиционно образование?“

* ***Заключение***

Дисертационният труд на **Ася Валентинова Вълчева,** неговите научно – теоретични и научно – приложни приноси, представени чрез публикациите по докторската дисертация, отговарят на областта и професионалното направление за присъждане на образователната и научна степен: „Доктор “.

***Образователната и научна дейност*** *на докторантката , както и постигнатите от нея изследователски резултати ми дават основание* ***убедено да препоръчам на уважаемото научно жури*** *да гласува* ***на Ася Валентинова Вълчева*** *присъждане на образователната и научна степен „Доктор “ по професионално направление -*3.1. : „ *Социология, антропология и науки за културата”/ Етнология/*

06. 09. 2023 г. Рецензент:

Гр. София (Ирина Колева , проф. д-р)